— 469 — 



Et en oultrc suis contant de tenir et observer lesdictes amitiez et aliances 

 faicles entre lui et mondit seigneur et père à tousjours mais, durant ma 

 vie, loiaument el de bonne foy, sans aucunement venir au contraire, et 

 de faire pour mondit seigneur le daulpliin en tout et partout, sans riens 

 y épargner, comme pour ma personne et affaires propres. Et pour plus 

 grant seurté de toutes et cliascunes les choses dessusdictes , j'ay signé 

 les présentes de ma main et fait sceller de mon seing, à Chambéry, le 

 \uf jour de mars l'an mil cccc cinquante et ung. 



Ame. 



(Orig. sig. sur vélin. — Archives de Turin : Traités anciens avec la France, paquel 9, 



n" 12.) 



III 



i452. — 17 juillet. 

 Lettre de Charles VII aux Florentins pour les prier de secourir Francesco Sforza. 



Charles, par la grâce de Dieu roy de France. Très chiers et grans 

 amis , nous avons sceu que les Vénissiens et autres des marches de par 

 delà ont puis certain temps mené guerre à l'encontre de nostre très cliier 

 et amé cousin le conte Francisque et luy portent et font plusieurs nuy- 

 sances en faisant tous exploiz de guerre à l'encontre de luy et des siens. 

 Et aussi avons sceu par ce qu'il nous a eseript que le duc de Savoye et 

 autres du costé de par deçà, saichans les affaires denostredit cousin, lui 

 veulent courir sus et entreprendre sur lui et tendent du tout à sa des- 

 truction. Et pour ce que comme savez nous avons , à la requeste et en 

 faveur de vous et de la seigneurie de Florence, puis naguères eues et 

 prinses intelligences avec ladicte seigneurie de Florence et nostredit 

 cousin et sur ce baillées noz lectres et scellez, et que voulons ycelles in- 

 telligences garder el entretenir et aussi aidier et secourir à nostredit 

 cousin, nous avons délibéré et conclud envoyer présentement aucuns de 

 noz chiefz, noz parens et autres, bien acompaignez de gens de guerre en 

 bon nombre, es marches et lieux où nostredit cousin nous a fait savoir, 

 pour eulx emploier au bien et honneur de luy, ainsi qu'il nous a re- 

 quis, et telement que à l'aide de Dieu lui et ses bienveillans s'en apper- 

 cevront bien brief. Et de ces choses escripvons présentement à ceulx de 

 Milan en leur faisant savoir nostre vouloir et entencion, afin quilz 

 facent leur devoir de leur part. Et pareillement escripvons à nostre amé 

 et féal conseillier et chambellan Regnault du Dresnay, bailli de Sens, 

 estant de par nous en la conté cVAstz, qu'il donne et face à nostredit 

 cousin et aux siens tout aide et secours à lui possibles. Parquoy vous 

 prions et requérons bien acertes que, ainsi que à vostre requeste avons 



